மணி பொறந்தவுடனே, அவன் மேல பாசத்தைப் பொழிஞ்சேன். அதனால ஒன்மேல பாசம் இல்லேன்னு, அர்த்தமில்லே. ஒன்மேலேயும், எனக்கு அன்பு இருக்குங்கிற உண்மையை, நான் அப்பப்ப வெளிப்படுத்தியிருக்கணும். அது நான் செஞ்ச இன்னொரு பெரிய தப்பு. ஒனக்கு அவன் மேல இருந்த பொறாமை, நாளாக நாளாகத் தானாச் சரியாயிடும்னு, தப்புக் கணக்குப் போட்டுட்டேன். ஆனா நீ என்னைப் பழிவாங்கணுங்கிற வெறியில, அவனைப் புடிச்சிக் கெணத்துல தள்ளுவேன்னு, கொஞ்சமும் எதிர்பார்க்கல”. எதிர்பாரா இத்தாக்குதலால், அதிர்ச்சியில் நிலைகுலைந்து நின்றான்.